**ΙΣΤΟΡΙΑ ΤΗΣ ΜΟΥΣΙΚΗΣ Ι**

**Ώριμος Ρομαντισμός**

**Mendellsohn 1809-1847** : Δεξιοτέχνης πιανίστας, στυλ κομψό και αισθησιακό. Πολλά έργα για πιάνο (Τραγούδια χωρίς λόγια, Variations serieuses, Capppriccio, 2 κονσέρτα κ.α.) κονσέρτο για βιολί, συμφωνίες, Όνειρο καλοκαιρινής νύχτας, Εβρίδες κ.λ.π.

**Liszt 1811-1886** :Δεξιοτέχνης πιανίστας Μέχρι πριν το 1850 ο βιρτουόζος Liszt ακολουθώντας το παράδειγμα του Paganini, με τα έργα του επιδεικνύει τις τεχνικές δυνατότητες του πιάνου αλλά και τις δεξιοτεχνικές δυνατότητες του ερμηνευτή. Με τις μεταγραφές του για πιάνο μπορούσε κάποιος να αποκτήσει πρόσβαση σε συμφωνικά έργα των Schubert, Beethoven, Verdi, Wagner κ.α. και να ακούγονται αυτά σε κάθε σπίτι. «Οι μεταγραφές του παραμένουν για τους σημερινούς πιανίστες ένας προνομιούχος τομέας για την εκμάθηση του ορχηστρικού παιξίματος» (Α. Brendel).

Η χρήση των αλλοιώσεων στα έργα του Chopin, τον οδηγούν στη χρήση τεχνικών στοιχείων για το καλύτερο ηχητικό αποτέλεσμα.

Μετά το 1850 ως συνθέτης επικεντρώνεται στα ηχοχρώματα της ορχήστρας (δρόμο που του ανοίγει ο Berlioz). Έγραψε προγραμματική μουσική. Στα χρόνια της ασκητικής του στην Ιταλία, τα έργα του προαναγγέλλουν τον ιμπρεσσιονισμό.

**Chopin 1810 Βαρσοβία- 1849 Παρίσι** : Δεξιοτέχνης πιανίστας. Έγραψε κυρίως έργα για πιάνο, πολύ δεξιοτεχνικά. Οι μελωδίες του είναι φωνητικές παρά ενόργανες. Επηρεασμένος από Schubert, Mozart και το ιταλικό bel canto. Το αρμονικό του ιδίωμα είναι περίπλοκο (χρωματικές αρμονίες) και για την εποχή του υπήρξε επαναστατικό. Έγραψε μπαλλάντες, σπουδές, πολωνέζες,, impromptus, σονάτες, κονσέρτα για πιάνο, νυχτερινά, πρελούντια, scherzos κ.α.

**Schumann 1810-1856** : Πιανίστας και διανοούμενος, δεν δεχόταν τη μουσική έμπνευση με την απλότητα του Schubert. To κονσέρτο του για πιάνο (1846) αποτέλεσε το κύκνειο άσμα του και αντιπροσωπευτικό της ιδιοφυίας του.

Διαίρεσε τον εαυτό του σε 3 διαφορετικούς χαρακτήρες με αντικρουόμενες αντιλήψεις και συμπεριφορές : τον Florestan (παθιασμένο και παρορμητικό), τον Ευσέβιο (στοχαστικό και φρόνιμο) και τον Raro (σοφό, ώριμο master, διαμεσολαβητή). Οι χαρακτήρες αυτοί είναι εμφανείς στα έργα του π.χ. Καρναβάλι.

To 1843 ιδρύει τη «Νέα Μουσική Εφημερίδα» ως εκδότης και γράφει για περίπου 20 χρόνια.

Έργα: Συμφωνία Νο 3, του Ρήνου 1850, Lieder, για πιάνο οι Παιδικές σκηνές (εμπνευσμένες από τη λογοτεχνία), οι Etudes Symphoniques, το Καρναβάλι κ.α.

Θεωρείται ως ο κατ΄εξοχήν ρομαντικός γιατί στο έργο του περικλείονται όλα τα χαρακτηριστικά που καθορίζουν το ρομαντισμό (π.χ. αίσθηση αυτοσχεδιασμού)